Qezaya Geverî ya Colemêrgî de sereştişê keyeyan de  Demhat Kûrt, Diyar Şedal, Rahmî Terzîoglû, Îsa Terzîoglû, Aras Yaşar, Diyar Şedal, Ûgûr Şedal, Mûstafa Bor ameyî destbendkerdene. Wextê sereştişan de ber û pencereyî ameyî şiknayane, keyeyî ameyî serûbinkerdene û ciwanî raştê îşkenceyî ameyî.
Polîsan bi dimçikê tifîngî da ciwanan ro, ciwanî xeylêk cayanê xo ra birîndar bîyî. Ciwanî verî Neweşxaneyê Dewlete yê Geverî de ameyî kontrolkerdene û dima ra ameyî berdene merkezê polîsan. Fotografê Mustafa Borî ke raştê hêrişî ameyo, vejîya werte. Fotograf de yeno vînayene ke sereyê Borî şikiyayo û bedenê bîyo mor û gonî tira ameya. Rixmo ke eşkera rêçê îşkenceyî yenê vînayene raporê nêweşxaneyî de têna ame vatene ke “dejê sereyî” est o.
